
LIETUVOS RESPUBLIKOS SEIMAS

PROTOKOLAS
VIII (pavasario) sesija

2000 m. birželio 6 d. (antradienis)

Rytinis plenarinis posėdis 
Nr.44(479)
(Posėdžio pradžia - 10.02 val.)
Posėdžio pirmininkas - Seimo Pirmininko pirmasis pavaduotojas A.Vidžiūnas

Užsiregistravo 72 Seimo nariai (10.03 val.).

10.03 val.
S V A R S T Y T A :

2000 m. birželio 6 d. (antradienio) darbotvarkė


Pranešėjas - Seimo Pirmininko pirmasis pavaduotojas A.Vidžiūnas informavo apie darbotvarkės pakeitimus, kuriems pritarė Seniūnų sueiga.

N U T A R T A :

Patvirtinti patikslintą 2000 m. birželio 6 d. (antradienio) darbotvarkę (bendru sutarimu).


 Seimo Pirmininko pirmasis pavaduotojas A.Vidžiūnas pasveikino Seimo narį V.Cinauską 70-mečio proga.

10.05 val.
S V A R S T Y T A :

Emigracijos įstatymo pripažinimo netekusiu galios įstatymo projektas Nr.P-2435* (priėmimas) (teikėjas - LRV/vidaus reikalų ministras Č.Blažys)

Pranešėjas - Žmogaus teisių komiteto pirmininkas E.Zingeris


Dėl balsavimo motyvų dėl viso įstatymo kalbėjo Seimo nariai: V.Žiemelis, R.Smetona.

Užsiregistravo 84 Seimo nariai (10.10 val.).

N U T A R T A :

Priimti Emigracijos įstatymo pripažinimo netekusiu galios įstatymą. Balsavo: už - 66, prieš - 0, susilaikė 6.

10.11 val.
S V A R S T Y T A :

Valstybės ir tarnybos paslapčių įstatymo 14 straipsnio 2 dalies pripažinimo netekusia galios įstatymo projektas Nr.P-2436* (priėmimas) 


Pranešėjas - Nacionalinio saugumo ir gynybos komiteto pirmininkas A.Katkus


Dėl balsavimo motyvų dėl viso įstatymo kalbėjo Seimo narys F.Palubinskas.

Užsiregistravo 86 Seimo nariai (10.14 val.).

N U T A R T A :

Priimti Valstybės ir tarnybos paslapčių įstatymo 14 straipsnio 2 dalies pripažinimo netekusia galios įstatymą. Balsavo: už - 69, prieš - 0, susilaikė 3.

10.15 val.
S V A R S T Y T A :

Darbo ginčų nagrinėjimo įstatymo projektas Nr.P-2354(3*) (priėmimas) (teikėjas - LRV/socialinės apsaugos ir darbo viceministras R.Kairelis)

Pranešėjas - Socialinių reikalų ir darbo komiteto atstovas P.Šakalinis


Pasiūlymui priimti šį įstatymą paskirsniui pritarta bendru sutarimu.


1, 2, 3, 4, 5, 6 skirsniai priimti bendru sutarimu.


Dėl balsavimo motyvų dėl viso įstatymo kalbėjo Seimo nariai: K.Kuzminskas, J.Listavičius, A.Sysas, B.Visokavičienė, D.Paukštė, J.Razma, J.Beinortas.


Pagrindinio - Socialinių reikalų ir darbo komiteto atstovas P.Šakalinis prašė padaryti šio įstatymo priėmimo pertrauką iki ketvirtadienio (2000 06 08) dėl Teisės departamento pastabų.

N U T A R T A :

Daryti šio projekto priėmimo pertrauką iki ketvirtadienio (2000 06 08) (bendru sutarimu).

10.28 val.
S V A R S T Y T A :

Seimo nutarimo “Dėl Vyriausiosios rinkimų komisijos sudarymo” projektas Nr.P-2542 (svarstymas)

Pranešėjas -  Seimo Pirmininko pirmasis pavaduotojas A.Vidžiūnas


Posėdžio pirmininko siūlymui svarstymo metu burtų keliu iš teisingumo ministro ir Lietuvos teisininkų draugijos pateiktų kandidatų nustatyti Vyriausiosios rinkimų komisijos narius pritarta bendru sutarimu. 


Balsų skaičiavimo grupės nariai burtų keliu iš šešių teisingumo ministro pateiktų kandidatų nustatė šiuos Vyriausiosios rinkimų komisijos narius:


E.Kolyško,


V.Rimkevičių,


S.Vancevičių. 


Balsų skaičiavimo grupės nariai burtų keliu iš šešių Lietuvos teisininkų draugijos pateiktų kandidatų nustatė šiuos Vyriausiosios rinkimų komisijos narius:

G.Godą,


E.Gružą,


E.Sakalauską.

Klausė Seimo narys V.Žiemelis.

N U T A R T A :

Paskirti šio nutarimo priėmimą ketvirtadienį (2000 06 08) (bendru sutarimu).

10.37 val.
S V A R S T Y T A :

Seimo nutarimo "Dėl Lietuvos Respublikos Seimo nutarimo "Dėl Seimo komitetų pirmininkų ir jų pavaduotojų patvirtinimo" pakeitimo" projektas Nr.P-2582 (pateikimas, svarstymas ir priėmimas)

Pranešėjas - Seimo kancleris J.Razma

Klausė Seimo nariai: K.Skrebys, A.Raškinis.


Dėl balsavimo motyvų kalbėjo Seimo narys K.Skrebys.

Užsiregistravo 77 Seimo nariai (10.41 val.).

N U T A R T A :

Pritarti šiam projektui po pateikimo. Balsavo: už - 54, prieš - 6, susilaikė 6.

Užsiregistravo 76 Seimo nariai (10.42 val.).

N U T A R T A :

Priimti Seimo nutarimą "Dėl Lietuvos Respublikos Seimo nutarimo "Dėl Seimo komitetų pirmininkų ir jų pavaduotojų patvirtinimo" pakeitimo". Balsavo: už - 49, prieš - 5, susilaikė 8.

10.43 val.
S V A R S T Y T A :

Seimo nutarimo "Dėl ataskaitos apie Vyriausiosios rinkimų komisijos veiklą" projektas Nr.P-2558 (pateikimas)

Pranešėjas – Seimo narys L.Sabutis 


Klausė Seimo nariai: S.Kubiliūnas, J.Listavičius.

N U T A R T A :

1. Pritarti šiam projektui po pateikimo (bendru sutarimu).


2. Paskirti šio projekto svarstymą ir priėmimą ketvirtadienį (2000 06 08) (bendru sutarimu).

10.50 val.
S V A R S T Y T A :

Civilinio kodekso Antrosios knygos: Asmenys projektas Nr.P-2269(2) (svarstymas) (teikėjas - LRV/teisingumo ministras G.Balčiūnas)

Pagrindinio – Teisės ir teisėtvarkos komiteto vardu kalbėjo šio komiteto pirmininkė G.Imbrasienė.

Papildomo – Ekonomikos komiteto vardu kalbėjo šio komiteto pirmininkas A.Šimėnas.


Diskusijoje kalbėjo Seimo narys J.Valatka.

N U T A R T A :

Pritarti po bendrosios diskusijos pagrindinio komiteto patvirtintam įstatymo projektui Nr.P-2269(2) (bendru sutarimu).

Balsavimas dėl projektui Nr.P-2269(2) pateiktų pataisų

Pranešėja – Teisės ir teisėtvarkos komiteto pirmininkė G.Imbrasienė

Dėl Seimo nario J.Valatkos pataisų kalbėjo Seimo narys J.Valatka (atsiėmė pataisas).

Dėl Seimo nario A.Matulo pataisų kalbėjo Seimo narys A.Matulas (prašė šiandien nebalsuoti dėl jo pataisų).

N U T A R T A :

Baigti projekto Nr.P-2269(2) svarstymą, o dėl Seimo nario A.Matulo pataisų balsuoti per priėmimą (bendru sutarimu).

11.05 val.
S V A R S T Y T A :

Civilinio kodekso Antrosios knygos įsigaliojimo įstatymo projektas Nr.P-2270 (svarstymas)

Pranešėja – Teisės ir teisėtvarkos komiteto pirmininkė G.Imbrasienė (siūlė atmesti šį projektą).

N U T A R T A :
Atmesti projektą Nr.P-2270 (bendru sutarimu)

11.06 val.
S V A R S T Y T A :

Mokėjimų įstatymo 4 straipsnio 2 dalies pakeitimo įstatymo projektas Nr.P- 2344 (svarstymas) (teikėjas – Seimo narys P.Gražulis)

Pagrindinio – Ekonomikos komiteto vardu kalbėjo šio komiteto atstovas S.Slavickas (pagrindinis komitetas siūlo atmesti šį projektą).

Užsiregistravo 53 Seimo nariai (11.08 val.).

N U T A R T A :

Atmesti projektą Nr.P-2344. Balsavo: už - 37, prieš - 2, susilaikė 7.


Replikavo Seimo nariai: P.Gražulis, E.Kunevičienė.

11.12 val.
S V A R S T Y T A :

Poligrafo naudojimo įstatymo projektas Nr.P-2251(2) (svarstymas) (teikėjas – Seimo narys A.Katkus)

Pagrindinio – Teisės ir teisėtvarkos komiteto vardu kalbėjo šio komiteto atstovas E.Bičkauskas (pagrindinis komitetas siūlo grąžinti šį projektą iniciatoriams patobulinti).


Dėl balsavimo motyvų kalbėjo Seimo nariai: A.Katkus, E.Bičkauskas.

Užsiregistravo 53 Seimo nariai (11.18 val.).


Balsuota, ar pritarti pagrindinio komiteto siūlymui grąžinti šį projektą iniciatoriams tobulinti: už - 19, prieš - 23, susilaikė 6. Šiam siūlymui nepritarta.


Posėdžio pirmininkas pasiūlė paskirti kitą pagrindinį komitetą - Nacionalinio saugumo ir gynybos komitetą.


Dėl balsavimo motyvų kalbėjo Seimo nariai: E.Bičkauskas, A.Stasiškis.

Užsiregistravo 63 Seimo nariai (11.22 val.).


Alternatyvus balsavimas: už pasiūlymą skirti nauju pagrindiniu komitetu Nacionalinio saugumo ir gynybos komitetą balsavo 35, už Žmogaus teisių komitetą - 18. Pritarta pirmajam pasiūlymui.

N U T A R T A :

1. Paskirti nauju pagrindiniu komitetu šiam projektui svarstyti Nacionalinio saugumo ir gynybos komitetą.


2. Paskirti papildomu komitetu šiam projektui svarstyti Žmogaus teisių komitetą (bendru sutarimu).


3. Paskirti šio projekto preliminarią svarstymo Seimo posėdyje datą – 2000 06 20 (bendru sutarimu).


Replikavo Seimo nariai: F.Palubinskas, A.Katkus, E.Bičkauskas.

11.27 val.
S V A R S T Y T A :

Juridinių asmenų pelno mokesčio įstatymo 5 straipsnio papildymo įstatymo projektas Nr.P-2403 (svarstymas) (teikėjas – A.Šimėnas/Ekonomikos komitetas)

Pagrindinio – Biudžeto ir finansų komiteto vardu kalbėjo šio komiteto pirmininkas J.Listavičius (pagrindinis komitetas siūlo atmesti šį projektą).

Užsiregistravo 51 Seimo narys (11.29 val.).


Balsuota, ar pritarti pagrindinio komiteto siūlymui atmesti šį projektą: už - 29, prieš - 9, susilaikė 3. Šiam siūlymui nepritarta.


Replikavo Seimo nariai: J.Listavičius, S.Kaktys (frakcijos vardu pasiūlė perbalsuoti), J.Beinortas.

N U T A R T A :

1. Paskirti nauju pagrindiniu komitetu šiam projektui svarstyti Ekonomikos komitetą (bendru sutarimu).


2. Paskirti šio projekto preliminarią svarstymo Seimo posėdyje datą – 2000 06 29 (bendru sutarimu).

PERTRAUKA

(11.33 - 12.02 val.)
  
Posėdžio pirmininkas - Seimo Pirmininko pirmasis pavaduotojas A.Vidžiūnas

Užsiregistravo 48 Seimo nariai (12.02 val.).


Posėdžio pirmininkas A.Vidžiūnas informavo apie Lietuvos Respublikos investicijų įstatymo 8 straipsnio pakeitimo įstatymą, kurį Respublikos Prezidentas grąžino Seimui pakartotinai svarstyti.

12.03 val.
S V A R S T Y T A :

Seimo rezoliucijos dėl okupacinės valdžios nusavintų gyventojų lėšų grąžinimo projektas Nr.P-528(2*) (svarstymas ir priėmimas) (teikėjas – Seimo narys A.Švitra)

Pagrindinio – Užsienio reikalų komiteto vardu kalbėjo šio komiteto atstovas Z.Mackevičius.

Papildomo – Biudžeto ir finansų komiteto vardu kalbėjo šio komiteto pirmininkas J.Listavičius.


Diskusijoje kalbėjo Seimo narys P.Gylys.

Dėl balsavimo motyvų dėl viso įstatymo kalbėjo Seimo nariai: A.Švitra, P.Gylys, A.Akstinavičius, E.Kunevičienė, M.Pronckus.

Užsiregistravo 70 Seimo narių (12.21 val.).

N U T A R T A :

Priimti Seimo rezoliuciją dėl okupacinės valdžios nusavintų gyventojų lėšų grąžinimo. Balsavo: už - 55, prieš - 2, susilaikė 11.


Replikavo Seimo narys P.Gylys.

12.24 val.
S V A R S T Y T A :

Biudžetinės sandaros įstatymo pakeitimo įstatymo projektas Nr.P-2471(3*) (svarstymas) (teikėjas - LRV/finansų ministras V.Dudėnas)

Pagrindinio – Biudžeto ir finansų komiteto vardu kalbėjo šio komiteto atstovė E.Kunevičienė.


Diskusijoje kalbėjo Seimo nariai: P.Papovas (Valstybės valdymo ir savivaldybių komiteto vardu), Algirdas Butkevičius, K.Šavinis (Centro frakcijos vardu), M.Šerienė (Moderniųjų krikščionių demokratų frakcijos vardu). 

N U T A R T A :

Daryti šio projekto svarstymo pertrauką (bendru sutarimu).

13.00 val.
S V A R S T Y T A :

Valstybinio socialinio draudimo įstatymo 34 straipsnio pakeitimo ir papildymo įstatymo projektas Nr.P-2321(4*) (priėmimas) (teikėjas - Seimo kancleris J.Razma)

Pranešėja - Socialinių reikalų ir darbo komiteto atstovė B.Visokavičienė


1 straipsnio J.Razmos pataisa pagal Seimo statutą negali būti svarstoma.


Dėl 1 straipsnio kalbėjo Seimo narys A.Sysas.


1 straipsnis priimtas bendru sutarimu.


Pranešėja pateikė Teisės departamento pastabas.

 
Dėl B.Visokavičienės pataisos kalbėjo Seimo narė B.Visokavičienė.

Užsiregistravo 69 Seimo nariai (13.09 val.).


Balsuota, ar pritarti siūlymui svarstyti B.Visokavičienės pataisą: už - 44. Šiam siūlymui pritarta.

Dėl balsavimo motyvų dėl B.Visokavičienės pataisos kalbėjo Seimo nariai: B.Visokavičienė, R.Kupčinskas, D.Paukštė.


Papildomą informaciją pateikė socialinės apsaugos ir darbo viceministras A.Nazarovas.

Užsiregistravo 63 Seimo nariai (13.14 val.).


Balsuota dėl B.Visokavičienės pataisos: už - 9, prieš - 27, susilaikė 22. Ši pataisa nepriimta.


Dėl posėdžio vedimo tvarkos kalbėjo Seimo narys J.Beinortas.


2 straipsnis priimtas bendru sutarimu.


Dėl posėdžio vedimo tvarkos kalbėjo Seimo narys A.Sysas.


Dėl balsavimo motyvų dėl viso įstatymo kalbėjo Seimo nariai: E.Kunevičienė, J.Beinortas, A.Sysas, B.Visokavičienė, J.Razma, R.Kupčinskas.

Užsiregistravo 63 Seimo nariai (13.28 val.).

N U T A R T A :

Priimti Valstybinio socialinio draudimo įstatymo 34 straipsnio pakeitimo ir papildymo įstatymą. Balsavo: už - 48, prieš - 1, susilaikė 10.


Posėdžio pirmininko sprendimu posėdis pratęsiamas.

13.30 val.
S V A R S T Y T A :

Valstybinio socialinio draudimo fondo biudžeto sandaros laikinojo įstatymo 7 ir 4 straipsnių pakeitimo ir papildymo įstatymo projektas Nr.P-2322(4*) (priėmimas) (teikėjas - Seimo kancleris J.Razma)

Pranešėja - Socialinių reikalų ir darbo komiteto atstovė B.Visokavičienė


1 straipsnio J.Razmos pataisa pagal Seimo statutą negali būti svarstoma.


1 straipsnis priimtas bendru sutarimu.


Pranešėja pateikė Teisės departamento pastabas.


2, 3 straipsniai priimti bendru sutarimu.

N U T A R T A :

Daryti šio projekto priėmimo pertrauką iki ketvirtadienio (2000 06 08) (bendru sutarimu).

13.35 val.
S V A R S T Y T A :

Valstybinių pensijų įstatymo 7 straipsnio papildymo įstatymo projektas Nr.P-2404(2*) (svarstymas) (teikėjas - Seimo kancleris J.Razma)

Pagrindinio – Socialinių reikalų ir darbo komiteto vardu kalbėjo šio komiteto atstovas J.Beinortas.


Dėl balsavimo motyvų kalbėjo Seimo nariai: A.Salamakinas, A.Stasiškis.

Užsiregistravo 54 Seimo nariai (13.44 val.).

N U T A R T A :

Pritarti šiam projektui po svarstymo Seimo posėdyje. Balsavo: už - 37, prieš - 6, susilaikė 9.

13.45 val.
S V A R S T Y T A :

Valstybinių pensijų įstatymo 11 ir 15 straipsnių pakeitimo ir papildymo įstatymo projektas Nr.P-2402(3) (svarstymas) (teikėjai - Seimo nariai K.Kryževičius, A.Švitra)

Pagrindinio – Nacionalinio saugumo ir gynybos komiteto vardu kalbėjo šio komiteto pirmininkas A.Stasiškis.


Dėl posėdžio vedimo tvarkos kalbėjo Seimo narys P.Gylys.


Diskusijoje kalbėjo Seimo narė I.Šiaulienė (LDDP frakcijos vardu).


Dėl balsavimo motyvų kalbėjo Seimo nariai: A.Raškinis, M.Pronckus.

Užsiregistravo 53 Seimo nariai (13.54 val.).

N U T A R T A :

Pritarti po svarstymo pagrindinio komiteto patvirtintam įstatymo projektui. Balsavo: už - 37, prieš - 12, susilaikė 2.


Replikavo Seimo nariai: A.Stasiškis, E.Zingeris, N.Medvedevas.

Balsavimas dėl projektui Nr.P-2402(3) pateiktų pataisų

Pranešėjas – Nacionalinio saugumo ir gynybos komiteto atstovas A.Stasiškis 


Balsuota, ar pritarti siūlymui svarstyti 11 straipsnio 4 dalies 1 sakinio M.Pronckaus pataisą: už - 11. Šiam siūlymui pritarta.

Dėl 11 straipsnio 4 dalies 1 sakinio M.Pronckaus pataisos kalbėjo Seimo nariai: M.Pronckus, I.Šiaulienė, J.Razma.

Užsiregistravo 49 Seimo nariai (14.03 val.).


Balsuota dėl 11 straipsnio 4 dalies 1 sakinio M.Pronckaus pataisos: už - 13, prieš - 29, susilaikė 2. Ši pataisa nepriimta.


Balsuota, ar pritarti siūlymui svarstyti 11 straipsnio 4 dalies 7 punkto M.Pronckaus pataisą: už - 11. Šiam siūlymui pritarta.

Dėl 11 straipsnio 4 dalies 7 punkto M.Pronckaus pataisos kalbėjo Seimo nariai: M.Pronckus, S.Burbienė, J.Razma.

Užsiregistravo 50 Seimo narių (14.08 val.).


Balsuota dėl 11 straipsnio 4 dalies 7 punkto M.Pronckaus pataisos: už - 16, prieš - 29, susilaikė 4. Ši pataisa nepriimta.

Dėl 11 straipsnio 5 dalies M.Pronckaus pataisos kalbėjo Seimo nariai: M.Pronckus, P.Gylys, J.Beinortas.

Užsiregistravo 51 Seimo narys (14.14 val.).


Balsuota dėl 11 straipsnio 5 dalies M.Pronckaus pataisos: už - 13, prieš - 29, susilaikė 2. Ši pataisa nepriimta.

Dėl 15 straipsnio 4 dalies M.Pronckaus pataisos kalbėjo Seimo nariai: M.Pronckus, P.Gylys, J.Razma.

Užsiregistravo 50 Seimo narių (14.19 val.).


Balsuota dėl 15 straipsnio 4 dalies M.Pronckaus pataisos: už - 13, prieš - 28, susilaikė 5. Ši pataisa nepriimta.


Dėl posėdžio vedimo tvarkos kalbėjo Seimo nariai: P.Gylys, Seimo Etikos ir procedūrų komisijos pirmininkas K.Kryževičius.


Dėl Baigiamųjų nuostatų M.Pronckaus pataisos kalbėjo Seimo narys M.Pronckus (atsiėmė šią pataisą). 


Baigiamąjį žodį pasakė pranešėjas - Nacionalinio saugumo ir gynybos komiteto atstovas A.Stasiškis.

Posėdis baigtas

 (14.23 val.)
Lietuvos Respublikos Seimo

Pirmininko pirmasis pavaduotojas
   


               Arvydas Vidžiūnas

Protokolą rašė T.Juršėnienė

